ខាន់ មក​រា ត្រូវ​បាន​ស្គាល់​ តាម​រយៈ​ឈ្មោះ​ហៅ​ក្រៅ របស់​គាត់​ ខាន់ ជែមស៍​ ។ គាត់​ជា​កូន​ទី​ពីរ​ក្នុង​ចំណោម​បងប្អូន ៦​នាក់​ក្នុង​គ្រួសារ។ ជែមស៍ ច្រៀង​នៅ​ផលិតកម្ម​រ៉ក់ ដែល​ទទួល​បាន​ការគាំទ្រ​យ៉ាង​ខ្លាំង​ពី​សំណាក់​អ្នក​ស្ដាប់។ បទ​ដែល​ល្បី​ដំបូង​បំផុត​គឺ​បទ សម្រែក​បេះដូង ដែល​ស្ថិត​ក្នុង​អាល់ប៊ុម មោទនភាព​ជា​ខ្មែរ វ៉ុល ១០១ ដែល​ជា​វ៉ុល​ដំបូង​របស់​ផលិតកម្ម​រ៉ក់។ បទ​របស់​ជែមស៍ ទទួល​បាន​ការគាំទ្រ​គ្រប់​បទ ដែល​បទ​ដែល​ល្បី​បំផុត​នៅ​ពេល​​ក្រោយ​ៗ​មក​ទៀត​មាន​​បទ រយ​ពាន់​ផ្ញើ​សារ ក្នុង​អាល់ប៊ុម រយ​ពាន់​ផ្ញើ​សារ និង​បទ ស្ដាយ​ក្រោយ ដែល​ស្ថិត​ក្នុង​អាល់ប៊ុម អូន​ផឹក​ដើម្បី​បង។